# **DECIZIA ETAPEI DE ÎNCADRARE ( Proiect )**

**Nr. din 06.06.2023**

Ca urmare a solicitării de emitere a acordului de mediu adresate **COMUNA BUCIUMI,** cu sediul în loc. Buciumi, nr. 124, com. Buciumi, jud. Sălaj, înregistrată la A.P.M. Sălaj cu nr. 8529/21.11.2022, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului A.P.M Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 25.05.2023, că proiectul:  **EXTINDERE REȚEA DE ALIMENTARE CU APA ÎN COMUNA BUCIUMI, JUDEȚUL SĂLAJ,** propus a fi amplasat în com. Buciumi, loc. Peț, Bodia, Buciumi și Rastolț, jud. Sălaj,

**nu se supune evaluării impactului asupra mediului și nu se supune evaluării impactului asupra corpurilor de apă**

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în **anexa nr. 2, la pct. 13, lit. a ) și pct. 10, lit. b )** ;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Salajului, afişare şi înregistrare anunţ la sediul Primăriei Comunei Buciumi, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj ;

- în urma mediatizării nu au fost înregistrate observaţii/obiecţii din partea publicului privind proiectul în cauză ;

- în urma analizării caracteristicilor proiectului ( mărime, producţia de deşeuri, emisii poluante, riscul de accidente ), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu ;

**b) Caracteristicile proiectului:**

**Documentatia prevede:**

**~** **extindere sistem de alimentare cu apă, realizare**  **branșamente de apă și montare hidranți exteriori de incendiu** în com.Buciumi, jud Sălaj, pentru asigurarea unei cerințe totale de apă: Qzi max=126,98 mc/zi(1,47 l/s), Qzi med=97,68 mc/zi (1,136 l/s), Qor max=10,58 mc/h (2,94 l/s), din sursa conductă de aducțiune Cluj – Sălaj, (prevăzut cu rezervor de înmagazinare apă potabilă și amplasat în loc. Buciumi, V=200 mc), reglementat anterior prin avizului de gospodărire a apelor nr. 227/18.07.2018 modificator al avizului de gospodărire a apelor nr. 358/20.11.2017, aferent investiției: “Proiect regional de dezvoltare a infrastructurii de apă și apă uzată din jud. Cluj și Sălaj în perioada 2014 – 2020 –Județul Sălaj”, astfel:

- în localitatea **Bodia**, cu conducte de distribuție din PEID,PE100 RC SDR17 PN10, Dn 63 mm, în lungime totală L= 290 m, în montaj subteran, preponderent în exteriorul părții carosabile ale străzilor și cu racord la rețeaua de apă existentă (PEID, Ø 63 mm), prin intermediul unui cămin cu vană de linie Ø 2”, de închidere și golire. Extinderea rețelei de apă din loc. Bodia va începe în punctul cu coordonate Stereo 70: x(N)= 619494.6703; y(E)= 353249.8995 și se va sfârșii în punctul cu coordonate Stereo 70: x(N)= 619335.5605; y(E)=353438.2316. Se vor realiza branșamente de apă, cu conducte de PEID, Ø 25 mm, pentru un număr de 8 gospodării și cu cămine de apometru, amplasate la limita de proprietății;

- în localitatea **Buciumi**, se vor realiza un număr de 4 extinderi cu rețele de distribuțiedin PEID,PE100 RC SDR17 PN10, Dn 63, în lungime totală L= 980 m, în montaj subteran preponderent în exteriorul părții carosabile ale străzilor și cu racord la rețeaua de apă existentă (PEID, Ø 63 mm), prin intermediul unui număr de 4 bucăți cămine cu vană de linie Ø 2” și golire. Pentru un număr de 33 gospodării se va asigura branșamente de apă, cu conducte de PEID, Ø 25 mm și cămine apometru, cu amplasare la limita de proprietate.

- în localitatea **Răstolț**, se va realiza extinderea sistemului de alimentare cu apă în montaj subteran preponderent în exteriorul părții carosabile ale străzilor/drumurilor cu racord la rețeaua existentă (PEID, Ø 110 mm) din localitatea Buciumi,astfel:

- conducte PEID,PE100 RC SDR17 PN10, Dn 63mm, în lungime L= 1545 m;

- conducte PEID,PE100 RC SDR17 PN10, Dn 110mm, în lungime L= 3050 m;

- conducte PEID,PE100 RC SDR17 PN10, Dn 125mm, în lungime L= 3825 m,

Pe traseul rețelei principale se vor monta un număr de 15 buc. hidranți exteriori de incendiu de tip suprateran Dn 80 mm și 18 buc. cămine de vane( de linie, de ramificație și de golire). Pentru un număr de 156 gospodării se vor asigura branșamente de apă, cu conducte de PEID, Ø 25 mm și cu cămine apometru, situate la limita de proprietate. Pe traseul se va monta o stație de pompare compactă în container prefabricat.

- în localitatea **Peț**, se va realiza extinderea sistemului de alimentare cu apă cu conducte din PEID, Ø 110 mm, în lungime L= 1530 m, prin racord la tronsonul principal proiectat aferent localității Răstolț (conducta PEID, Ø 110 mm). Distribuția apei în intravilanul localității Pet se va realiza prin conducte din PEID, Ø 110 mm, cu lungimea L= 460 m pe arterele principale respectiv conducte din PEID, Ø 63 mm, cu lungimea L= 810 m pe arterele secundare. Conductele se vor poza preponderent în exteriorul părții carosabile ale străzilor. Pe traseu rețeaua se va echipa cu un număr de 4 bucăți cămine cu vană de linie Ø 2”, de închidere și golire și se va monta un hidrant exterior de incendiu de tip suprateran Dn 80 mm. Pentru un număr de 20 gospodării existente se vor realiza branșamente de apă, cu conducte de PEID, Ø 25 mm și cămine apometru, amenajate la limita de proprietate;

**~ stații de pompare** propuse: 1 buc., prefabricat, cu amplasare în loc. Buciumi, având coordonatele Stereo 70: x(N)=617768.0; y(E)=351840.5;  CT=340 m, în vecinatatea intersecției drumurilor DJ 108A cu DC70 și dotată cu 2 pompe: 1+1R, Qi=22,0 mc/h,Hapă=90 mCA pentru ridicarea presiunii apei;

**~ după realizarea investiției ”Extindere rețea de alimentare cu apă în comuna Buciumi, județul Sălaj”, aferent cele 4 localități, sistemul de alimentare cu apă va cuprinde**:

- L=3625 m, conductă pentru alimentarea cu apă, tip PEID, PE100 RC SDR17, PN 10, Ø 63 mm;

- L=5040 m, conductă pentru alimentarea cu apă, tip PEID, PE100 RC SDR17, Pn 10, Ø110 mm;

- L=3825 m, conductă pentru alimentarea cu apă, tip PEID, PE100 RC SDR17, Pn 10, Ø125 mm;

- 27 buc., cămine de vane din beton prefabricat;

- 217 buc., branșamente de apă individuale pentru gospodării (PEID PE100 PN10 Ø 25x2mm);

- 16 buc. hidranți incendiu supraterani DN 80mm;

**~ traversări cursuri de apă**:3 supratraversări cu conductă de alimentare cu apă ancorată de parapetul podurilor/podețelor existente, astfel:

- 1 buc. supratraversare V. Agrij, între loc. Buciumi și loc. Răstolț;

- 1 buc. supratraversare V. Răstolț, în loc. Peț;

- 1 buc. supratraversare curs necadastrat, în loc. Peț;

|  |  |  |  |  |
| --- | --- | --- | --- | --- |
| Tip traversare | Curs de apă | Caracteristici traversare | Coordonate stereo 70 | |
| Mal stâng | Mal drept |
| Supratraversare nr.**1**, extrav. între loc. Buciumi și loc. Răstolț | V. Agrij, II.1.049.00.00.00.0 | Conductă de alimentare cu apă tip PEID, PN10, Ø 125 mm, cu lungimea L=18 m, preizolată și ancorată de parapetul suprastructurii podului existent peste V. Agrij | X(N)=616443.192  Y(E)=352559.810 | X(N)=616444.963  Y(E)=352576.710 |
| Supratraversare nr.**2**, în loc. Peț | V. Răstolț,  II.1.049.03.00.00.0 | Conductă de alimentare cu apă tip PEID, PN10, Ø 110 mm, cu lungimea L=4,5 m, preizolată, ancorată de parapetul podețul existent peste V. Răstolț | X(N)=617144.378  Y(E)=354324.548 | X(N)=617142.643  Y(E)=354328.556 |
| Supratraversare nr.**3,** în loc. Peț | V.F.N.  Curs necadastrat | Conductă de alimentare cu apă tip PEID, PN10, Ø 63 mm, cu lungimea L=6,95 m, preizolată, ancorată de parapetul podețul existent peste V.F.N. | X(N)= 616342.159  Y(E)=355199.955 | X(N)=616341.696  Y(E)=355206.870 |

**Asigurarea utilităților ( apa, canalizare, energie termica ):**

Alimentarea cu apă**:** - conform Autorizatiei de Gospodarire a Apelor ( Proiect ) ;

Canalizarea: - nu este cazul ;

Alimentarea cu energie termica: - nu este cazul ;

Alimentarea cu energie electrica: - nu este cazul ;

**b2) cumularea cu alte proiecte existente şi/sau aprobate: *-*** lucrarile necesare realizarii proiectului nu se suprapun cu alta proiecte existente sau planficate în zona ;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ;

**b4)** **cantitatea şi tipurile de deşeuri generate/gestionate:** - gestionarea deșeurilor se va realiza conform OUG 92/2021, privind regimul deseurilor, acestea vor fi colectate selectiv si se vor valorifica/elimina numai prin operatori economici autorizati ;

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciun din factorii de mediu daca vor fi respectate urmatoarele masuri:

**● pentru facoturl de mediu apa:**

- evitarea pierderilor de produse petroliere (motorină, ulei) de la mașini/utilaje care prin precipitații sau spălări pot să ajungă în pânza de apă freatică;

**● pentru facorul de mediu aer:**

- utilizarea de echipamente de lucru nepoluante, performante, moderne, în stare tehnică bună;

- organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;

- se va respecta prevederile legislației în vigoare ;

**● pentru zgomot si vibratii:**

**-** pentru a evita producerea poluarii fonice, toate utilajele care produc zgomot si/sau vibratii vor fi mentinute in stare buna de functionare ;

- echipamentele fixe producatoare de zgomot trebuie mentinute acoperite cu carcase antifonice;

-echipamentele cu functionare intermitenta trebuie oprite pe durata în care nu sunt utilizate ;

**● pentru sol și subsol:**

- stocarea materialelor pe suprafețe betonate ;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

**● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

**● pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra conditiilor de viata ale locuitorilor ( schimbari asupra calitatii mediului, zgomot, scaderea calitații hranei, etc .) ;

Disconfortul populației pe perioada de execuție a lucrărilor este temporar și va fi redus prin masurile de diminuare menționate.

**Lucrări** **organizare de șantier:**

Pentru realizarea obiectivului, se vor executa urmatoarele lucrari:

- amplasare toalete ecologice mobile ;

- amplasarea unei baraci prefabricate ( constructie demontabila ), pentru depozitarea materialelor ;

- masinile si utilajele care se vor folosi la executia lucrarilor, vor fi dotate cu filter de particule si echipamente ce are asigura limitele legale de noxe emise in atmosfera ș

- excesul de pamânt rezultat din sapaturi se va transporta in locuri special amenajate ;

Lucrari de refacere a amplasamentului:

- dupa finalizarea lucrarilor, zonele verzi de pe amplasament se vor reface prin realizarea de umpluturi cu pamânt rezultat din sapaturi, iar cele amenajate vor fi refacute conform straturilor actuale ( carosabil asfaltat, pietruit ) ;

**c) Amplasarea proiectelor:**

**c1) utilizarea actuală şi aprobată a terenurilor*:*** - conform certificatului de urbanism nr. 26 din 31.10.2022 emis de Comuna Buciumi, conform regimului juridic, situația imobilului este în perimetrul intravilanului și extravilanului comunei Buciumi, conform PUG ;

**c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: -** nu este cazul ;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: - nu este cazul;
* zone costiere şi mediul marin: - nu este cazul;
* zonele montane şi forestiere: - nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III -a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul ;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. Conform criteriilor *stabilite* la punctul b). și c), semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

Deoarece zona în care se va executa lucrarea este în curs de dezvoltare și este amenajată (căi de acces, utilități etc.), pentru a permite și a facilita construcția de clădiri, precum și existența altor clădiri în construcție sau finalizate în zonă, lucrarea în cauză are impact redus asupra terenului și vecinătăților, iar impactul asupra sănătății umane este minim.

Se poate crea disconfort datorită lucrărilor de construcție, săpăturilor și circulației autovehiculelor necesare lucărilor de construire, dar acestea au un caracter izolat și frecvență redusă.

d2) natura impactului: - redusă, pe perioada de execuţie şi funcţionare.

d3) natura transfrontalieră a impactului: - nu este cazul ; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului: - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt.

d7) cumularea impactului cu impactul altor proiecte existente şi/sau aprobate: - nu este cazul ;

d8) posibilitatea de reducere efectivă a impactului: - nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare ;

- în conformitate cu decizia: pentru proiectul propus nu este necesara elaborarea SEICA, decizie eliberata de catre Administratia Nationala „ Apele Romane „ - Administratia Bazinala de Apa Somes Tisa - Sistemul de Gospodarire a Apelor Salaj Nr. Sj - 27/02.06.2021, înregistrata la APM Salaj cu nr. 3832/03.06.2021, decizie justificata prin urmatoarele: realizarea lucrarilor prezentate în proiect nu are influenta asupra corpului de apa ;

**- Respectarea masurilor și conditiilor de realizare a proiectului în conformitate cu Avizul de Gospodarire a Apelor ( Proiect ), eliberat de Administratia Nationala „ Apele Române „ Administratia Bazinala de Apa Somes Tisa - Sistemul de Gospodarire a Apelor Sălaj, astfel:**

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
2. În cazul redimensionării podurilor, în corelare cu prevederile legale HG nr. 846/2010, se vor redimensiona și lucrările de traversare cu conductă de alimentare cu apă ancorată de acesta.
3. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
4. Se interzice evacuarea de ape uzate, deșeuri și alte substanțe poluatoare în apele de suprafață sau subterane.
5. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
6. Recepția lucrărilor se va face în prezența delegatului Sistemului de Gospodărire a Apelor Sălaj.
7. În cazul în care apar modificări ce impun schimbarea soluțiilor avizate, beneficiarul investiției va solicita Aviz de gospodărire a apelor modificator, conform Ordinului MAP nr. 828/04.07.2019.
8. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările şi completările ulterioare.
9. Respectarea regimului restricționat de folosință a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2. și luarea măsurilor necesare de asigurare a stabilității albiei și malurilor în zona traversărilor.

Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii acestuia şi dacă au fost respectate prevederile înscrise în aviz; în caz contrar, avizul îşi pierde valabilitatea.

Avizul de gospodărire a apelor este aviz conform şi trebuie respectat ca atare de către titularul de proiect, proiectant şi constructor, la contractarea şi execuţia lucrărilor aferente proiectului.

Nerespectarea prevederilor prezentului aviz atrage dupa sine răspunderea administrativă, dupa caz, precum și răspunderea civilă sau penală conform prevederilor Legii Apelor nr.107/1996, cu modificările și completările ulterioare, în cazul producerii de prejudicii persoanelor fizice și/sau juridice.

**Caracteristicile proiectului şi/sau condiţiile de realizare a proiectului:**

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea selectiva și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021, privind regimul deseurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

     Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

     Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

     Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

     Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

     Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

     Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

**dr. ing. Aurica GREC**

**Şef Serviciu Avize, Acorduri, Autorizații,**

ing. Gizella Balint

**Întocmit,**

ing. Alina Brândușan